CELEX: 31977D0061
Language: el
Date: 1976-12-22 00:00:00
Title: 77/61/ΕΟΚ: Απόφαση τής Επιτροπής τής 22ας Δεκεμβρίου 1976 περί απορρίψεως τού χαρακτηρισμού ως επιστημονικών διατάξεων εκτυπώσεως προοριζομένων γιά εκτυπωτή μεγάλης ταχύτητος μέ τήν ονομασία «Sperry Univac 0770 printer subsystem»

Avis juridique important

|

31977D0061

77/61/ΕΟΚ: Απόφαση τής Επιτροπής τής 22ας Δεκεμβρίου 1976 περί απορρίψεως τού χαρακτηρισμού ως επιστημονικών διατάξεων εκτυπώσεως προοριζομένων γιά εκτυπωτή μεγάλης ταχύτητος μέ τήν ονομασία «Sperry Univac 0770 printer subsystem»  

Επίσημη Εφημερίδα αριθ. L 011 της 14/01/1977 σ. 0037 - 0037 Ελληνική ειδική έκδοση: Κεφάλαιο 02 τόμος 2 σ. 0299 

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1976 περί απορρίψεως του χαρακτηρισμού ως επιστημονικών διατάξεων εκτυπώσεως προοριζομένων για εκτυπωτή μεγάλης ταχύτητος με την ονομασία "Sperry Univac 0770 printer subsystem"Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί υδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του κοινού δασμολογίου εισαγωγής αντικειμένων εκπαιδευτικού, ή μορφωτικού χαρακτήρα(1),  τον κανονισμό της (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1979/75 (2), και ιδίως το άρθρο 5,  Εκτιμώντας:  ότι με επιστολή της 29ης Ιουλίου 1976, η Δανική κυβέρνηση εζήτησε από την Επιτροπή να καθορίσει αν ένας εκτυπωτής ταινιών και το σύστημα ελέγχου του του λεγομένου τύπου 0770-2, ένα σύστημα ελέγχου του ανοίγματος των τοποθετητών εκτυπώσεως των λεγομένων  τύπου 1534-00, ένας φορτιστής ταινιών του λεγομένου τύπου F. 1537-01, δύνανται να θεωρηθούν ως έχοντες επιστημονικό χαρακτήρα- ότι σύμφωνα με τις διατάξεις του άρθρου 4 παραγρ. 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών μελών συνήλθε στις 8 Δεκεμβρίου 1976, στα πλαίσια της Επιτροπής Τελωνειακών Ατελειών, προς το  σκοπό εξετάσεως της προκειμένης περιπτώσεως- ότι απ' αυτή την εξέταση προέκυψε ότι ο εκτυπωτής ταινιών και το σύστημα ελέγχου του, το σύστημα ελέγχου του ανοίγματος των τοποθετητών εκτυπώσεως και ο φορτιστής ταινιών συνιστούν διατάξεις εκτυπώσεως για εκτυπωτή μεγάλης ταχύτητος με την ονομασία  "Sperry Univac 0770 printer"- ότι αυτές οι συσκευές δεν περιέχουν οι ίδιες ειδική διάταξη για την ειδική χρησιμοποίησή τους για επιστημονικούς σκοπούς- ότι πρόκειται απεναντίας περί συσκευών δυναμένων σαφώς να χρησιμοποιηθούν σ' όλους τους τομείς της  εμπορικής ή βιομηχανικής παραγωγής και ότι κατά συνέπεια δεν είναι δυνατό να θεωρηθούν σαν επιστημονικές συσκευές,  ΕΞΕΔΩΣΕ ΤΗ ΠΑΡΟΥΣΑ ΑΠΟΦΑΣΗ:   Άρθρο 1  Οι συσκευές με την ονομασία: εκτυπωτής ταινιών και το σύστημα ελέγχου αυτού, του λεγόμενου τύπου 0770-2, σύστημα ελέγχου του ανοίγματος των τοποθετητών εκτυπώσεως, του λεγομένου τύπου 1534-00, φορτιστής ταινιών του λεγομένου τύπου F 1534-01 που  συνιστούν διατάξεις εκτυπώσεως για εκτυπωτή μεγάλης ταχύτητος με την ονομασία "Sterry Univac 0770 printer subsystem", δεν δύνανται να θεωρηθούν σαν επιστημονικές συσκευές.   Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 22 Δεκεμβρίου 1976.  Για την Επιτροπή P. J. LARDINOIS Μέλος της Επιτροπής.   (1) ΕΕ αριθ. Ν 184 της 15.7.1975, σ. 1.  (2) ΕΕ αριθ. Ν 316 της 6.12.1975, σ.17.